གསོལ་འདེབས་ཀྱི་ཞུ་ཡིག་འདི་འཕྲལ་ཁམས་ལུ་འབྲུག་གཞུང་གིས་རྒྱལ་ཁབ་ནང་ཕ་མ་སེམས་ཅན་གྱངས་ཁ་མ་ཆོདཔ་སྲོག་གཅོད་འབད་སའི་སྡིག་ཟས་ཤ་ཕྲག་གི་འཕྲུལ་ཁང་སྦོམ་གཞི་བཙུགས་འབད་མི་གི་དོན་ལུ་ཨིན།དེ་བཟུམ་མའི་ཤ་ཟས་ཀྱི་འཕྲུལ་ཁང་བཙུགས་ནིའི་ལས་འགུལ་གྱི་དམིགས་དོན་འདི་ཡང་འབྲུག་རྒྱལ་ཁབ་ནང་ཕྱི་ཁ་ལས་ཤ་རིགས་ནང་འདྲེན་འཐབ་ནི་མར་ཕབ་འབད་ནི་དང་རྒྱལ་ཁབ་ཀྱི་དཔལ་འབྱོར་དང་ཕྱིར་ཚོང་ཡར་དྲག་གཏང་ནི་གི་དོན་ལུ་ཨིན་ཟེར་བཀོད་མི་དེ་ང་བཅས་ཀྱིས་ཧ་གོ་ཡི་ཟེར་ཞུ་ནི་ཨིན།ཨིན་རུང་ང་བཅས་ཀྱི་བསམ་པ་ལུ་འབད་བ་ཅིན་ཤ་ཟས་ཀྱི་འཕྲུལ་ཁང་ཚུ་བཙུགས་མི་དེ་ལུ་ནཱ་བུ་གིས་ཐུགས་བཞེད་རྒྱ་ཆེ་ས་ལས་གནང་སྟེ་གཟིགས་པ་ཅིན་འདི་གིས་འབྲུག་རྒྱལ་ཁབ་ལུ་གནོད་པ་མ་གཏོགས་ཕན་པ་མི་འབྱུང་ནི་ཨིནམ་མཁྱེན་ཚུགས།